**Jaunas oficiālās peldvietas pieteikuma veidlapa**

Lūdzam aizpildītu veidlapu pievienot parakstītam iesniegumam par jaunas oficiālās peldvietas pieteikšanu Veselības inspekcijai uz sūtīt uz [vi@vi.gov.lv](mailto:vi@vi.gov.lv). Informāciju lūdzam norādīt ar pelēko daudzpunkti norādītajās vietās, papildinformāciju (attēli, shēmas, kartes, u.c.) var pievienot iesniegumam kā pielikumus.

**I Informācija par peldvietu**

1. Peldvietas nosaukums ….
2. Iekšzemes vai jūras peldvieta: ….
3. Peldvietas īpašnieks (parasti pašvaldība vai tās struktūrvienība (komunālserivss u.c.)) ….
4. Par peldvietas apsaimniekošanas jautājumiem atbildīgās personas kontakti:
   1. Atbildīgās personas vārds, uzvārds: ….
   2. Kontakttālrunis: ….
   3. E-pasta adrese: ….
5. Aptuvenais maksimālais peldvietas apmeklētāju skaits dienā peldsezonas laikā: ….
6. Aptuvenais vidējais peldvietas apmeklētāju skaits dienā peldsezonas laikā: ….
7. Peldvietas izvietojums vietējās pašvaldības teritorijas plānojumā (Noteikumu 16.2.apakšpunkts) (norādīt arī koordinātas; peldvietas garumu): ….

Lūgums iesniegumam pievienot peldvietas apkārtējās teritorijas karti ar iezīmētu peldvietas atrašanās vietu.

1. Lūdzam norādīt vai pašvaldībai ir atsevišķi izstrādāti saistošie noteikumi parsabiedriskās kārtības ievērošanu peldvietā. Vai pašvaldības saistošajos noteikumos par sabiedriskās kārtības ievērošanu ir iekļautas arī uz peldvietām attiecināmas prasības un kādas ir šīs prasības (var pievienot kā atsevišķu pielikumu iesniegumam). ….

**II Peldvietas ūdens kvalitāte**

Ja pašvaldība par saviem līdzekļiem ir veikusi peldvietas ūdens kvalitātes pārbaudes iepriekšējās peldsezonās, tad lūdzam iesniegumam pievienot testēšanas rezultātus (testēšanas pārskatus).

….

**III Peldvietas hidroģeoloģiskais raksturojums:**

iespējamās ūdenslīmeņa svārstības, gultnes raksturojums, maksimālais dziļums.

….

Obligāti nodrošināmās prasības:

Noteikumu 9.3.apakšpunkts: Peldvietu aizliegts ierīkot un tā nedrīkst atrasties vietā, kur ir nelabvēlīgs peldvietas hidroloģiskais režīms vai nestabila gultne.

*Par nelabvēlīgu hidroloģisko režīmu liecina pazīmes krastā, ka vietai raksturīgas biežas un krasas ūdens līmeņa svārstības, piemēram, dūņu u.c. sanesumi piekrastes sauszemes daļā, vizuāli saskatāmi ūdens virpuļi vai stipra straume peldvietā (rekomendējamais straumes ātrums - kas nepārsniedz 0,5 m/s), izteikti staigni krasti, staigna ūdens objekta gultne un bedres peldvietā. Ja peldvietā, ir veikta akvatorijas zemūdens apsekošana, lūgums iesniegumam pievienot tehnisko aktu par veiktajiem apsekošanas darbiem. Ja peldvietā ir glābšanas dienests, vērtējumu jāveic iesaistot peldvietas pārbaudē glābējus.*

**IV Peldvietas piesārņojuma un citu risku t.sk. pārmērīga zilaļģu savairošanās riska izvērtējums**

Riska objektu atrašanās attiecībā pret peldvietu, ūdensputnu un mājdzīvnieku klātbūtnes riski peldvietā:

….

1. Obligāti nodrošināmās prasības:
   1. Noteikumu 9.1.apakšpunkts: Peldvietu aizliegts ierīkot un tā nedrīkst atrasties notekūdeņu ieplūdes vietā vai tiešā tās tuvumā.

*T.i. peldvietā un tās tiešā tuvumā nedrīkst atrasties ne sadzīves, ne ražošanas, ne lauksaimniecības notekūdeņu ieplūdes vietas attālumā, kas ir mazāks par ūdens pilnīgai sajaukšanai nepieciešamo attālumu, t.i. vismaz 100 m no ūdens līnijas.*

….

* 1. Noteikumu 9.2.apakšpunkts: Peldvietu aizliegts ierīkot un tā nedrīkst atrasties rūpniecības uzņēmuma teritorijā vai vietā, kur ostas teritorijas ūdens neatbilst kvalitātes prasībām, vai vietā, kur peldvietas dēļ tiek traucēta ostas darbība.

….

* 1. Noteikumu 9.4.apakšpunkts: Peldvietu aizliegts ierīkot un tā nedrīkst atrasties vietā, kur tiek intensīvi izmantoti kuģošanas līdzekļi.

*Kuģošanas līdzekļi saskaņā ar normatīvajiem aktiem ir: 1) ūdensmotocikli, 2) motorlaivas, 3) kuteri, 4) airu laivas, 5) kuģi, 6) velkoņi, 7) zvejas kuģi, 8) jahtas. Arī visas aktivitātes, kas saistītas ar aktīvajiem peldlīdzekļiem, piemēram, vindsērfingu, kaitbordu, ūdens velosipēdiem u.c., kas varētu traucēt peldētājiem, ir jāplāno ārpus peldvietas robežām.*

*Aktīvo peldlīdzekļu nomas punkti var atrasties speciāli izveidotā sektorā - aktīvās atpūtas zonā, bet to nokļūšanai uz atļauto rajonu ūdenī jābūt ierīkotiem speciāli, no peldvietas norobežotiem koridoriem.*

*Kuģošanas līdzekļus, kas aprīkoti ar motoru, kā arī citus nemotorizētus kuģošanas līdzekļus, atļauts nolaist ūdenī peldvietā vai tās tuvumā speciāli šim nolūkam aprīkotās vietās (no peldvietas norobežotos koridoros iziešanai kuģošanas rajonā).*

….

* 1. Noteikumu 13.punkts: Peldvietas apsaimniekotājs nodrošina, lai peldvietā netiktu veiktas darbības, kas varētu piesārņot peldvietu (piemēram, lai peldvietā neuzturētos un netiktu vesti pastaigā vai peldināti dzīvnieki).

*Stendā un citur peldvietā rekomendējams izvietot informāciju vai informatīvas zīmes, lai apmeklētāji nebaro putnus. Ūdensputnu klātbūtne peldvietā veicina peldētāju niezes parādīšanos, paaugstina risku, ka tā būs novērojama (ierosinātājs ir mikroskopisks kāpurs, kas pēc dzīves cikla daļas gliemjos iznāk ūdens fāzē, saimniekorganisms - putni).*

….

**V Informācija par drošību peldvietā**

1. Pasākumi nelaimes gadījumā:
   1. Darbojas vai plānots glābšanas dienests. Norāda darba laiku. (Noteikumu   
      10.7. apakšpunkts): (Jā, Nē) …
   2. Informatīvajā stendā ir izvietoti tālruņa numuri uz kuriem zvanīt nelaimes gadījumā (Noteikumu 16.6. apakšpunkts): (Jā, Nē) …

*Ja peldvietā vai tās tuvumā ir glābšanas stacija (dienests), informatīvajā stendā norādīt tās tālruņa numuru. Norādīt gan* ***vienoto ārkārtas palīdzības izsaukumu numuru 112, gan vietējās glābšanas stacijas numuru.***

* 1. Instrukcija par pirmās palīdzības sniegšanu slīkšanas gadījumā (ja nav nodrošināta nepārtraukta glābšanas dienesta darbība) (Noteikumu 16.5. apakšpunkts): (Jā, Nē) …

*Instrukcija var būt gan teksta veidā, gan kā algoritms ar vai bez plašāk aprakstītiem atdzīvināšanas pasākumiem (algoritms ir viennozīmīga instrukciju virkne, kas uzrakstīta izpildītājam saprotamā valodā).*

* 1. Brīvi pieejams glābšanas riņķis/i peldsezonā (nav obligāta prasība, bet ieteicama): (Jā, Nē) …

1. Peldvietas ūdens ir norobežots (bojas, lentes vai citi negrimstoši materiāli) (Noteikumu 10.4. apakšpunkts) : (Jā, Nē) …

*Bojām, lentēm vai citiem negrimstošiem materiāliem jābūt pietiekami lieliem, lai viļņošanās laikā būtu pietiekami saskatāmai, kā arī norobežojošie materiāli (bojas) jāizvieto vienu no otra tā, lai peldētājs atrodoties pie jebkura no tā, varētu saskatīt nākamo (tuvāko) peldvietas norobežojošo objektu.*

1. Nodrošināts piebraucamais ceļš transporta līdzekļiem dienesta pienākumu veikšanai (Noteikumu 10.2. apakšpunkts): (Jā, Nē) …

*Jāpārliecinās, vai peldvietā ir nodrošināts atbilstošs ceļš transporta līdzekļiem dienesta pienākumu veikšanai. Jānorāda ielu, pa kuru paredzēts piebraukt transporta līdzekļiem dienesta pienākumu veikšanai, vai ceļš ir pietiekami stingra seguma, vai nav kavējoši vai neapbraucami šķēršļi. Ceļa galā jābūt autotransporta apgriešanās laukumam vai jābūt iespējai veikt apgriešanās manevru. Cik metru attālumā no ūdens iespējams piebraukt?*

1. Peldēšanās sektors bērniem līdz 10 gadu vecumam ar neliela slīpuma pamatni un maksimālo dziļumu, kas nepārsniedz 70 cm (nav obligāta prasība). (Noteikumu 10.5. apakšpunkts): (Jā, Nē) …
2. Peldvietas apsaimniekotājs pirms peldsezonas sākuma nodrošina ērtu pieeju peldvietas ūdenim, drošu ūdensobjekta pamata reljefu un aizsardzību pret bīstamiem ģeoloģiskiem procesiem (piemēram krasta nogruvumiem, noslīdējumiem). (Noteikumu 10.6. apakšpunkts) …

*Pieeja peldvietai jānodrošina stingra, ar drošu pamatu zem kājām, ērta, bez šķēršļiem. Peldvietas pamata reljefam jābūt līdzenam, bez izteiktām zemes virsmas augstuma izmaiņām, bez bedrēm, bez bieza dūņu slāņa, tādam, kas nevar ietekmēt peldētāju drošību. Peldvietā nav pieļaujama tādu objektu atrašanās, kas var radīt draudus veselībai (asi priekšmeti, stikli, koki, asi akmeņi un tml.).*

*Ja potenciāli bīstami ģeoloģiskie procesi teritorijā nav raksturīgi (krasti ir lēzeni un nepastāv risks, ka ģeoloģiskie procesi peldvietas teritorijā var apdraudēt peldētāju drošību vai veselību), prasību nevērtēs. Ja ir bīstami procesi jāveic darbības, piemēram, krastu nostiprināšana, krauju norobežošana.*

**VI Pasākumi higiēnas uzturēšanai peldvietā, peldvietas labiekārtošanai un sabiedrības informēšanai**

1. Informācijas stenda esamība peldvietā, tā saturs (Noteikumu 16. punkts): (Jā, Nē) …
2. Gājēju celiņu esamība peldvietā (Noteikumu 10.1.apakšpunkts): (Jā, Nē) …
3. Atkritumu urnu skaits un to izvešanas biežums (Noteikumu 12.3., 12.5. apakšpunkti): …

*Pietiekamības kritērijs: orientējoši jāierīko vismaz 1 atkritumu urna uz 1600 m2 ne mazāk kā 10 m attālumā no ūdens vai vismaz 1 atkritumu konteiners uz 3500-4000 m2. Atkritumu urnas vēlams ierīkot nosegtas/ar vāku, lai ierobežotu putnu un citu dzīvnieku piekļuvi.*

1. Nodrošinās sauszemes daļas smilšu virskārtas irdināšanu un sijāšanu, kur tas atļauts (var būt vides normatīvu dēļ ierobežojumi šo veikt, konsultēties ar VVD): …
2. Pārvietojamo tualešu skaits (Noteikumu 12.1.apakšpunkts*)(Nav jāizpilda, ja ir stacionārās tualetes)*: …
3. Kanalizācijas sistēma peldvietā. Stacionārās tualetes jānodrošina ar notekūdeņu novadīšanu kanalizācijas tīklā vai vietējās attīrīšanas iekārtās. Ja uzstādītas mobilās tualetes, tad norādīt to skaitu un attālumu līdz peldvietai. (Noteikumu 12.1.apakšpunkts): …

*Rekomendēts ierīkot uz 75 apmeklētājiem vismaz 1 tualeti ne mazāk kā 50 m un ne vairāk kā 150 m attālumā no peldēšanās vietas.*

1. Ģērbtuvju skaits (Noteikumu 12.2.apakšpunkts): …
2. Ja tas iespējams, nodrošināta peldvietas un tās infrastruktūras objektu vides pieejamība personām ar funkcionāliem traucējumiem, kā arī piekļuve ar bērnu ratiņiem. (Noteikumu 10.3.apakšpunkts): (Jā, Nē) …

*Rekomendējam peldvietas apsaimniekotājam pirms peldvietas auto stāvlaukumā vai informatīvajā stendā izvietot informatīvas piktogrammas par vides pieejamību, norādot vai peldvieta piemērota ratiņkrēsliem, cilvēkiem ratiņkrēslā ar pavadoni vai piemērota cilvēkiem ar bērnu ratiņiem u.tml.*

1. Funkcionālo sektoru izvietojums (Noteikumu 11.punkts, prasība nav obligāta): …

*Funkcionālie sektori peldvietā var būt, piemēram:*

*1) sauļošanās zona; 2) apkalpes zona (ģērbtuves, tualetes, nomas punkti, kioski); 3) sporta zona (dažādu sporta spēļu laukumi);4) zaļā zona; 5) bērnu sektors ar rotaļu laukumu pirmsskolas vecuma bērniem;6) gājēju celiņi; 7) vietas smēķēšanai, utt.*

*Sporta zona var tikt apvienota arī ar bērnu rotaļu laukumu vai citu zonu, kas paredzēta aktīvai atpūtai, izveidojot pludmalē aktīvās atpūtas zonu.*

*Aktīvās atpūtas zona – paredzēta bumbas, badmintona un citu pludmalei piemērotu spēļu spēlēšanai; tajā var atrasties arī bērnu rotaļu laukumi un īpaši aprīkotas sporta zonas. Aktīvās atpūtas zonās pēc attiecīgas pašvaldības atļaujas saņemšanas pieļaujama arī publisku pasākumu organizēšana (diskotēkas, vasaras koncerti u.c. uzvedumi un pasākumi).*

1. Peldvietas apsaimniekotājs peldsezonas laikā peldvietā labi saskatāmā vietā un drošā veidā izvieto informatīvu stendu, kurā norāda sabiedriskās kārtības ievērošanas prasības peldvietā saskaņā ar attiecīgās pašvaldības izstrādātajiem saistošajiem noteikumiem (Noteikumu 16.7.apakšpunkts): …

*Prasība tiks vērtēta, ja pašvaldībai ir atsevišķi izstrādāti saistošie noteikumi par sabiedriskās kārtības ievērošanu peldvietā, vai saistošajos noteikumos par sabiedriskās kārtības ievērošanu ir iekļautas arī uz peldvietām attiecināmas prasības.*

*Gadījumā, ja daļa no informācijas, kas iekļauta saistošajos noteikumos atkārtojas arī izvietojot informāciju par drošības prasībām, vai attiecībā uz aizliegumiem par dzīvnieku ievešanu vai smēķēšanu, informatīvajā stendā var izvietot tikai būtiskāko informāciju no noteikumiem, kas attiecas uz peldētāju drošību un veselību. Informāciju var izvietot zīmju (simbolu) veidā.*